Kazi ya kijani

Kazi ya kijani (pia: kazi ya mazingira), kulingana na Mradi wa Umoja wa Mataifa Kuhusu Mazingira, ni "kazi katika kilimo, utengenezaji, utafiti na maendeleo, shughuli za usimamizi na huduma ambazo huchangia kwa kiasi kikubwa kuhifadhi au kurejesha ubora wa mazingira. Hasa, lakini si kwa upekee, hujumuisha kazi zinazosaidia kulinda mifumo ikolojia na bayoanuwai; kupunguza nishati, nyenzo, na matumizi ya maji kupitia mikakati ya ufanisi wa juu; kupunguza hewa ya kaboni na kupunguza au kuepuka kabisa kuzalisha aina zote za taka na uchafuzi wa mazingira. Sekta ya mazingira ina manufaa maradufu ya kupunguza changamoto za kimazingira pamoja na kusaidia ukuaji wa uchumi.

Kazi za kijani, kwa mujibu wa Ofisi ya Takwimu za Kazi ya Marekani, hufafanuliwa kama “kazi katika biashara zinazozalisha bidhaa au huduma zinazofaidisha mazingira au kuhifadhi rasilimali asilia” au “kazi ambazo majukumu ya wafanyakazi wake yanahusisha kufanya michakato ya uzalishaji katika taasisi zao kuwa rafiki zaidi kwa mazingira au kutumia rasilimali asilia kwa kiwango kidogo zaidi.” Ofisi ya Takwimu za Kazi ya Marekani inagawanya kazi za kijani katika makundi yafuatayo: uhifadhi wa maji, usimamizi endelevu wa misitu, nishati ya mimea, nishati ya jotoardhi, urejeleaji wa mazingira, uendelevu, wakaguzi wa nishati, urejeleaji taka, magari ya umeme, nishati ya jua, na nishati ya upepo.

Ufafanuzi huu unajumuisha kazi zinazolenga kutumia au kukuza aina za nishati mbadala (kama vile upepo, umememaji, nishati ya joto_kutoka_ardhi, gesi ya taka, na taka ngumu za manispaa) pamoja na kuongeza ufanisi zao. Chini ya kikoa cha kazi za kijani, elimu, mafunzo, na uhamasishaji wa umma pia vimejumuishwa. Kazi hizi zinalenga kutekeleza kanuni, kusaidia elimu, na kuongeza ushawishi wa umma kwa manufaa ya mazingira.

 Kwa Jukumu 
Orodha hii si kamilifu, ila inaorodhesha baadhi ya kazi maarufu za mazingira na pia baadhi ya kazi ambazo zimeona ukuaji wa haraka zaidi wa hivi majuzi.

 Mwanasayansi wa Kilimo 
Huwa na utaalam katika uzalishaji wa kilimo. Husoma mimea ya kibiashara, wanyama na mbinu za kilimo ili kuboresha tija na uendelevu wa mashamba na viwanda vya kilimo. 

 Mwanasayansi wa Mabadiliko ya Hali ya Hewa 
Hutafiti na huwasilishe data juu ya muundo na mienendo ya mfumo wetu wa hali ya hewa.

 Mwanaikolojia 
Huchunguza mifumo ya ikolojia kwa ujumla, yaani huchunguza vitu vilivyo hai na visivyo hai vya mazingira. Husoma wanyama na mimea mbalimbali wanaoishi ndani ya mfumo ikolojia na uhusiano kati ya hizo mbili.  

 Mhandisi wa Mazingira 
Huchunguza njia za kupunguza athari za shughuli za kibinadamu na zingine kwenye mazingira asilia na yaliyojengwa. Hii inaweza kujumuisha upunguzi wa uchafuzi wa mazingira na ulindaji wa hewa, maji, udongo na binadamu kutokana na vitendo vinavyoweza kuwadhuru wao au mazingira. Kulingana na CNBC, mnamo 2018 kote ulimwenguni, hii ilikuwa moja ya kazi za mazingira zinazokua kwa kasi zaidi.  Chuo Kikuu cha Portland hivi majuzi kiliripoti kwamba wataongeza teknolojia ndogo ya nishati safi ili kuwawezesha wahitimu wao wa uhandisi wa mazingira 'kushindana katika soko la kazi linaloongezeka la mazingira'.  

 Mwanasayansi wa mazingira 
Huchunguza mazingira (kwa mfano kwa kuchukua sampuli za ardhi, maji, hewa au maliasili nyinginezo) na huendeleza sera na mipango iliyoundwa ili kuzuia, kudhibiti au kupunguza madhara ya shughuli za binadamu kwenye mazingira.  Ni pia mojawapo ya kazi za kimazingira zinazokua kwa kasi zaidi duniani mwaka wa 2018 kulingana na CNBC.  Cole, L. Employment as the Key to Environmental Protection: The Need for Environmental Poverty Law (1992) 19 Ecology Law Quarterly 619-683.

 Afisa Afya wa Mazingira 
Hupima hatari na kuendeleza, kusimamia, kutekeleza na kufuatilia sheria ambayo inasimamia afya ya umma kwa mazingira ya kujengwa na asili. Maafisa wa afya ya mazingira hutekeleza majukumu haya yaliyotajwa ili kukuza afya bora ya binadamu na kanuni bora za kimazingira.https://ubungomc.go.tz/storage/app/uploads/public/635/24b/b78/63524bb782251478679136.pdf Ni mojawapo ya kazi za mazingira zinazokua kwa kasi zaidi nchini Australia mwaka wa 2018.  

 Msimamizi wa Mazingira 
Husimamia utendaji wa mazingira wa makampuni binafsi na taasisi za umma. Pia huunda, kutekeleza na kusimamia mikakati ya kimazingira ambayo inahimiza maendeleo endelevu.  Msimamizi wa mazingira anaweza kuajiriwa na kampuni moja ili kuhakikisha athari zozote mbaya za kimazingira zinazosababishwa na uendeshaji wao zinapunguzwa.

Marejeo

Jamii:kazi